**(ร่าง)ยุทธศาสตร์ส่งเสริมสุขภาพและป้องกันโรคสู่ความเป็นเลิศ**

**พ.ศ.2560-2579**

**เขตสุขภาพที่ 9**

ห้ามเผยแพร่ใช้เฉพาะการประชุมรับฟังข้อคิดเห็นภาคีเครือข่ายต่อแผนแผนยุทธศาสตร์ส่งเสริมสุขภาพและป้องกันโรคสู่ความเป็นเลิศ พ.ศ.2560-2579 ระดับเขต เขตสุขภาพที่ 9

**สารบัญ**

**บทนำ**

**แผนยุทธศาสตร์**

แผนงานที่ 1 พัฒนาคุณภาพชีวิตประชาชนทุกกลุ่มวัย

* 1. เสริมสร้างสุขภาพกลุ่มสตรีและเด็กปฐมวัย
  2. เสริมสร้างสุขภาพกลุ่มวัยเรียน
  3. เสริมสร้างสุขภาพกลุ่มวัยรุ่น
  4. เสริมสร้างสุขภาพกลุ่มวัยทำงาน
  5. เสริมสร้างสุขภาพกลุ่มวัยผู้สูงอายุ

แผนงานที่ 2 การป้องกัน ควบคุมโรคและภัยสุขภาพ

2.1 การป้องกันควบคุมโรคติดต่อ

2.2 การป้องกันควบคุมโรคไม่ติดต่อ

2.3 การบริหารจัดการภาวะฉุกเฉินและภัยพิบัติ

แผนงานที่ 3 การลดปัจจัยเสี่ยงด้านสุขภาพ

* 1. การคุ้มครองผู้บริโภคด้านผลิตภัณฑ์ การบริการ และความปลอดภัยด้านอาหาร

แผนงานที่ 4 การบริหารจัดการสิ่งแวดล้อมเพื่อสุขภาพ

4.1 การบริหารจัดการสิ่งแวดล้อม

**บทนำ**

ตามที่กระทรวงสาธารณสุขได้กำหนดกรอบและทิศทางการทำงานของกระทรวงในอนาคตโดยมีเป้าหมาย “ประชาชนสุขภาพดี เจ้าหน้าที่มีความสุข และระบบสุขภาพยั่งยืน” นั้นกระทรวงสาธารณสุขยังได้กำหนดยุทธศาสตร์ ที่จะพัฒนาความเป็นสู่ความเป็นเลิศ 4 ด้าน คือ 1) Prevention& Promotion Excellence (ส่งเสริมสุขภาพและความป้องกันโรคเป็นเลิศ) 2) Service Excellence (บริการเป็นเลิศ) 3) People Excellence (บุคลากรเป็นเลิศ) และ 4) Governance Excellence (บริหารจัดการเป็นเลิศ) เพื่อขับเคลื่อนทุกหน่วยงานไปสู่เป้าหมาย

กรมอนามัยในฐานะแกนกลางในการยกร่างแผนยุทธศาสตร์ส่งเสริมสุขภาพป้องกันจึงได้กำหนดการประชุม Prevention& Promotion Excellence Forum ขึ้นเพื่อกำหนดแผนยุทธศาสตร์ส่งเสริมสุขภาพและป้องกันโรคเป็นเลิศขึ้น เพื่อเป็นกรอบและทิศทางการทำงานในอนาคต โดยผลการประชุมดังนี้นอกจากนั้นยังได้ให้มีการจัดประชุมในแต่ละเขตสุขภาพ

**วิสัยทัศน์ (Vision)**

“ประชาชนมีสุขภาพดี มีอายุคาดเฉลี่ยเมื่อแรกเกิดไม่น้อยกว่า 85 ปี และอายุคาดเฉลี่ยของการมีสุขภาพดีไม่น้อยกว่า 75 ปี อยู่ในสภาวะแวดล้อมที่เอื้อต่อการมีสุขภาวะและมีความสุข ภายในปี 2579”

**พันธกิจ (Mission)**

พัฒนาระบบบริหารจัดการที่เป็นเลิศในการสร้างเสริมสุขภาพและป้องกันโรคแบบมีส่วนร่วมของทุกภาคส่วนในสังคมเพื่อให้เกิดสุขภาวะ

**เป้าประสงค์ (Goals)**

1. ทุกครอบครัวดำรงชีวิตอยู่ในสังคมไทยได้รับการพัฒนาคุณภาพชีวิตเพื่อการมีสุขภาวะผ่านการสร้างเสริมสุขภาพ
2. ประชาชนปราศจากโรคและภัยสุขภาพด้วยการจัดบริการในทุกระดับซึ่งเน้นการมีส่วนร่วมของทุกภาคส่วนในสังคม
3. ประชาชนได้รับการปกป้องสุขภาพด้วยการลดปัจจัยเสี่ยงและเพิ่มปัจจัยคุ้มครอง ด้วยมาตรการเชิงนโยบาย กฎหมาย สังคมและสวัสดิการ อย่างมีประสิทธิภาพ
4. สภาพแวดล้อมทุกแห่งได้รับการพัฒนาให้เอื้อต่อการมีสุขภาพดีของประชาชนทุกคน

**วัตถุประสงค์ (Objectives)**

1. จัดระบบบริการส่งเสริมสุขภาพและป้องกันโรคตามกลุ่มวัยโดยเน้นความร่วมมือของครอบครัวและชุมชน เพื่อให้มีความรอบรู้เรื่องสุขภาพ
2. เพิ่มความเข้มแข็งของการจัดบริการป้องกันโรคและลดปัจจัยเสี่ยงเพิ่มปัจจัยคุ้มครองสุขภาพ โดยเน้นการมีส่วนร่วมของทุกภาคส่วนในสังคม
3. มีการขับเคลื่อนและผลักดันมาตรการ ทางกฎหมาย ทางสังคมและสวัสดิการ เพื่อลดปัจจัยเสี่ยงและเพิ่มปัจจัยคุ้มครองสุขภาพให้มีประสิทธิภาพ
4. มีการปรับปรุงพัฒนาสภาพแวดล้อมทุกแห่งเพื่อให้เอื้อต่อการมีสุขภาพดีของประชาชนทุกคน

โดยเอกสารฉบับนี้จะกล่าวถึงด้าน Prevention & Promotion Excellence (ส่งเสริมสุขภาพและความป้องกันโรคเป็นเลิศ) ในเขตสุขภาพที่ 9 ประกอบด้วย สถานการณ์และปัญหาสุขภาพ แผนงานยุทธศาสตร์ส่งเสริมสุขภาพและป้องกันโรค และการควบคุมกำกับและประเมินผล โดยสรุปยุทธศาสตร์ส่งเสริมสุขภาพและป้องกันโรคสู่ความเป็นเลิศ เขตสุขภาพที่ 9 ประกอบด้วย 4 แผนงาน คือ

แผนงานที่ 1 พัฒนาคุณภาพชีวิตประชาชนทุกกลุ่มวัย

1.1 เสริมสร้างสุขภาพกลุ่มสตรีและเด็กปฐมวัย

1.2 เสริมสร้างสุขภาพกลุ่มวัยเรียน

1.3 เสริมสร้างสุขภาพกลุ่มวัยรุ่น

1.4 เสริมสร้างสุขภาพกลุ่มวัยทำงาน

1.5 เสริมสร้างสุขภาพกลุ่มวัยผู้สูงอายุ

แผนงานที่ 2 การป้องกัน ควบคุมโรคและภัยสุขภาพ

2.1 การป้องกันควบคุมโรคติดต่อ

2.2 การป้องกันควบคุมโรคไม่ติดต่อ

2.3 การบริหารจัดการภาวะฉุกเฉินและภัยพิบัติ

แผนงานที่ 3 การลดปัจจัยเสี่ยงด้านสุขภาพ

3.1 การคุ้มครองผู้บริโภคด้านผลิตภัณฑ์ การบริการ และความปลอดภัยด้านอาหาร

แผนงานที่ 4 การบริหารจัดการสิ่งแวดล้อมเพื่อสุขภาพ

4.1 การบริหารจัดการสิ่งแวดล้อม

**กรอบแนวคิดที่ใช้ในการกำหนดยุทธศาสตร์สู่ความเป็นเลิศ (Strategic Directions)**

* 1. ยึดกรอบยุทธศาสตร์ชาติระยะ 20 ปี (มั่นคง มั่งคั่ง ยั่งยืน)
  2. มุ่งสู่การพัฒนาให้สอดคล้องกับเป้าหมาย Thailand 4.0
  3. มุ่งบูรณาการงานตามกรอบเป้าหมายการพัฒนาที่ยั่งยืน (Sustainable Development Goals)
  4. ยึดหลักการและแนวทางที่กำหนดใน “กฎบัตรออตตาวา” ว่าด้วยการส่งเสริมสุขภาพ (Ottawa Charter) รวมทั้งกฎบัตรอื่นๆที่เกี่ยวข้อง โดยเฉพาะอย่างยิ่ง กฎบัตรกรุงเทพ (Bangkok Charter) ตามแนวทาง PIRAB (Partnership-Invest-Regulate-Advocate-Build capacity)
  5. มุ่งสู่การสร้างความฉลาดรู้ด้านสุขภาพของคนในชาติ (health literacy)
  6. ส่งเสริมการนำสุขภาพเข้าเป็นองค์ประกอบในทุกนโยบาย (health in all policies)
  7. มุ่งเน้นความเป็นธรรมในสังคม (equity)
  8. ส่งเสริมสิทธิมนุษยชน (human rights) ในการรับรู้ข้อมูลและเข้าถึงบริการด้านสุขภาพ
  9. เสริมสร้างพลังและการมีส่วนร่วมของภาคส่วนต่างๆ และชุมชน (empowerment and participation) และส่งเสริมบทบาทขององค์กรหลักภาคการศึกษา สังคม สวัสดิการ และเศรษฐกิจในการสร้างเสริมสุขภาพ และป้องกันโรค
  10. สร้างความตระหนักในพันธะรับผิดชอบต่อสังคมขององค์กรต่างๆ (social accountability) ที่จะป้องกัน ผลกระทบทางสุขภาพ ส่งเสริมสุขภาวะของประชาชน และแสดงบทบาทปกป้องชุมชนต่อภัยสุขภาพ
  11. พัฒนาคุณภาพบริการทุกด้านอย่างต่อเนื่อง (quality)
  12. สร้างความครอบคลุมทั้งด้านบริการและครอบคลุมประชาชนทุกระดับ รวมทั้งส่งเสริมการเข้าถึงบริการที่จำเป็น (availability & accessibility)
  13. ใช้หลักฐานเชิงประจักษ์ (evidence-based practice) ในการขับเคลื่อนงาน
  14. มุ่งเน้นการใช้เทคโนโลยี และสร้างนวัตกรรมเพื่อการส่งเสริมสุขภาพและป้องกันโรค โดยเฉพาะอย่างยิ่งการใช้เทคโนโลยีการสื่อสารสาธารณะประเภทต่างๆในการสร้างความรอบรู้แก่ประชาชน
  15. นำการตลาดเชิงสังคม (social marketing) มาประยุกต์ใช้เพื่อการปรับเปลี่ยนพฤติกรรมสุขภาพ